

رزگارکردنی کۆبانێ لە کوردستان پیرۆز بێت و نەخشە لە شنگال و تەواوی کوردستان
بە بۆنەی ئازادکردنی کۆبانێ، سیمبولی بەرخۆدان و ئازایەتی، پیرۆزبایی لە گەلی کوردستان دەکەین. پاککردنەوەی شارێکی دیکەی کوردستان لە دەستی چەپەڵی تیرۆریستان سەرکەوتنێکی دیکەی پێشمەرگە و شەڕڤانان لە لاپەرەکانی پر شانازی خەباتی کوردستان تۆمار دەکات.
بە شانازیەوە لە پەرلەمانی کوردستان، لە سەر داواى سەرۆكى هەرێمى كوردستان و، بە پێی بڕگەی )يازدەهەم( لە ماددەى )دەیەم( لە ياساى سەرۆکایەتی هەرێمى كوردستان ژمارە (١) ى ساڵی ٢٠٠٥ ی هەمواركراو، بە مەبەستی پاراستنی ئاسايشى نيشتيمانى لە مەترسيەكانى تیرۆر بە تایبەت کردەکانی رێکخراوی تیرۆریستی داعش بڕیاری ژمارە (٢٤) لە ١٥/١٠/٢٠١٤ دەرچوێندرا. بە پێی ئەم بریارە مێژووییە هێزی پێشمەرگەی هەرێمی کوردستان بۆ بەرگری لە پارچەیەکی دیکەی کوردستان بۆ کۆبانێ نێردرا. وێرایی دەستخۆشی لە پێشمەرگە و شەرڤانان، خەلکی خۆشەویستی کوردستان دڵنیا دەکەین کە درێغی لە هیچ هەولێک ناکەین بۆ پاراستنی بست بە بستی خاکی کوردستان و بە پشتیوانی خوای گەورە بە زووترین کات تەواوی خاکی کوردستان لە دەست تیرۆر رزگار دەبیت.
سڵاو بۆ گیانی پاکی شەهیدانی کۆبانێ و کورد و کوردستان